tartuNLP/wikipedia-smugri-20251201 huggingface dataset:
Kristillinen alkoholisti- ja narkomaanityö

Kristillinen alkoholisti- ja narkomaanityö (lyh. KAN) on suomalainen vuonna 1971 perustettu kansalaisjärjestö, jonka toiminnan tarkoituksena on elämänhallintansa menettäneiden ihmisten tukeminen. Järjestö on osa Suomen helluntailikkeen työtä ja järjestö kuntouttaa päihteiden, rikosten ja muiden riippuvuuksien vuoksi elämänhallintansa menettäneitä ihmisiä takaisin yhteiskunnan jäseniksi. Toiminta on alkanut vapaaehtois- sekä vertaistukityönä ja kehittynyt tuetuksi asumiseksi, jossa on mukana sekä ammatillista päihdekuntoutusta, että myös vapaaehtoisia ja vertaistukihenkilöitä. Yhdistyksellä on yli 2 000 kannattajäsentä. 
Historia.
KAN perustettiin vuonna 1971. Järjestön perustamiseen vaikuttivat ruotsalaisten Lewi Pethrus -säätiön ja Erik Edinin sekä ahvenanmaalaisen Jan-Erik Mårtenssonin esimerkki. Järjestö sai vaikutteita myös David Wilkersonin toiminnasta New Yorkin slummialueella, jonne Wilkerson perusti Teen Challenge-työkeskuksen. 
Toiminta.
KAN tekee yhteistyötä kristillisten seurakuntien, sosiaalitoimistojen, terveyskeskusten, katkaisuhoitoasemien ja A-klinikoiden kanssa. Yhdistyksellä on helluntaiseurakunnissa noin 200 yhdyshenkilöä. Toimipisteiden määrä on vaihdellut vuosien saatossa. Yhdistyksellä oli vuonna 2025 toimintayksiköitä, eli Kan-koteja, Jyväskylässä, Kortesjärvellä, Nastolassa ja Lahdessa.
Alfred Nicolas Rambaud

Alfred Nicolas Rambaud (1842–1905) oli ranskalainen historioitsija. Toimittuaan lyseon- ja yliopistonopettajana Ranskan maaseudulla hän tuli 1879 kabinettipäälliköksi opetusasiain ministeriöön ja 1883 professoriksi Sorbonneen. Hänet valittiin 1895 senaattiin, ja hän oli 1896–1898 opetusasiain ministerinä Jules Mélinen hallituksessa.
Wandsbek Marktin metroasema

Wandsbek Markt on Hampurin metron U1-linjan asema, joka avattiin 3. maaliskuuta 1962. Asemaa käyttää arkisin 55 181 matkustajaa päivässä. 
Historia.
Hampurin metron ensimmäisenä laajennuksena toisen maailmansodan jälkeen suunniteltiin KellJung-linjan (Kellinghusenstraße–Jungfernstieg) jatkamista. Sen oli määrä kulkea Jungfernstiegistä Meßbergin ja päärautatieaseman kautta Wandsbekiin ja Farmseniin, jossa sen oli määrä liittyä Walddörferbahniin. Alkuperäisistä suunnitelmista poiketen 18. helmikuuta 1959 päätettiin, että uusi linja päättyy Wandsbek-Gartenstadtiin. Voimakkaiden rakennuskustannussäästöjen lisäksi tiheästi asuttu Dulsbergin kaupunginosa, joka rajoittuu pohjoisessa Wandsbekiin, haluttiin yhdistää metroverkkoon.
Wandsbek Marktin metroasema rakennettiin Wandsbekin torin alapuolelle, jossa oli aiemmin ollut pieni puisto ja alue viikoittaisille markkinoille. Kuten koko linja, se rakennettiin Cut and cover -menetelmällä, jota varten suora raitiovaunuyhteys Hampurin keskustaan Lübecker Straßen ja Wandsbeker Chausseen kautta lakkautettiin kokonaan vuonna 1960 ja korvattiin erittäin tiheällä bussiliikenteellä. Aseman viralliset avajaiset pidettiin 25. lokakuuta 1962 ja säännöllinen liikennöinti alkoi 28. lokakuuta. Aseman viereen avattiin myös linja-auto asema, jonne pääsee portaita pitkin itäiseltä ylätasanteelta.
3. maaliskuuta 1963 asti, jolloin linjan seuraava osuus otettiin käyttöön, Wandsbek Markt oli KellJung linjan pääteasema.
Jälleenrakennus.
Matkustajamäärien jyrkkä kasvu edellytti bussiterminaalin uudelleenrakentamista vuosina 2000–2003, mikä vaikutti vähäisemmässä määrin myös metroasemaan. Töiden aikana joitakin vähän käytettyjä sisäänkäyntejä suljettiin, osia laiturista korotettiin ja asemalle asennettiin hissi. Hissi yhdistää laiturin itäisen ylätasanteen yläpuolella olevaan uuteen aukioon, josta pääsee linja-autoasemalle. Ylätasanteelle on lisätty HVV-palvelupiste ja McDonald's-ketjun ravintola. Arkkitehtien Friedhelm Grundmannin ja Mathias Heinin linja-autoaseman uudelleensuunnittelun yhteydessä myös metron uloskäynnit suunniteltiin uudelleen: muun muassa taidemaalari Gisela Grundmann suunnitteli liukuportaiden yläpuolelle pilvimäisiä kattoripustuksia.
Kyproksen ansioritarikunta

Kyproksen ansioritarikunta, virallisesti Kyproksen tasavallan ansioritarikunta (), on kyproslainen ritarikunta, joka perustettiin vuonna 1960. Sillä palkitaan erinomaisista ansioista monilla elämän eri osa-alueilla. Uusista nimityksistä vastaa Kyproksen presidentti.
Ritarikunnassa on viisi luokkaa (suurristi, suurupseeri, komentaja, upseeri, ritari) ja sen nauha on valkoinen vihreillä reunoilla:
Gottfried Rieger

Gottfried Rieger (1. toukokuuta 1764 Opatovice – 13. lokakuuta 1855 Brno) oli tšekkiläinen säveltäjä ja kapellimestari.
Riegerin teosten joukossa on oratorio "Thirza und ihre Söhne". Hän julkaisi myös musiikin teorian oppikirjan. Rieger työskenteli kapellimestarina Brnon kunnallisteatterissa ja johti lisäksi kaupungin oratorio- ja sinfoniakonsertteja. Hän oli yksi säveltäjistä, joiden muunnelma Anton Diabellin valssista julkaistiin teoksessa "Vaterländischer Künstlerverein". Riegerin johdolla opiskelleisiin muusikoihin kuului Friedrich Zwoneček.
Naamankajärvi–Salmentakanen

Naamankajärvi–Salmentakanen on osin asutuksen reunustama järvi Iso-Syötteen eteläpuolella Pudasjärvellä Pohjois-Pohjanmaalla. Sen pinta-ala on 1,1 neliökilometriä. Etäisyys Oulusta on 119 kilometriä itäkoilliseen ja Pudasjärven keskustasta 38 kilometriä koilliseen.
Maantiede.
Naamankajärvi–Salmentakasen ulottuvuus lännestä itään on noin 2,7 kilometriä. Lahtia ovat avosuiset Pärjänlahti ja Ahvenlahti järven länsiosassa sekä Koloperänlahti Salmentakasen puolella. Niemiä ovat Saunaniemi lännessä ja Tukulminiemi altaan keskivaiheilla. Niiden itäpuolella sijaitsee Piiskaniemi ja Koloperänniemi. Naamankajärvi–Salmentakasen pinta-alasta vähintään kuusi metriä syvää on noin viisitoista prosenttia. Järvi ei ulotu kovin syvälle, joten vettä kuutta metriä syvempänä on alle sadasosa järven vesitilavuudesta.
Naamankajärvi–Salmentakasen ainoa nimetty saari on lounaisosassa sijaitseva Ruumissaari. Järven rannoilla tai rantojen lähellä on paikoin melko tiheää asutusta. Naamankaharju sijaitsee järven itärannalla. Järven ohittaa länsipuolitse maantie 862 ja eteläpuolitse 18828.
Naamankajärvi–Salmentakanen saa vettä Naamankaojaa pitkin pohjoisesta ja Säkkisenojaa koillisesta. Naamankajärvi–Salmentakasen luusua sijaitsee lounaassa, josta alkaa etelään virtaava Naamanganjoki.
Naamankajärvi–Salmentakasen vesitilavuus on 3 089 000 kuutiometriä. Järven ekologinen tila on hyvä.
Naamankajärvi–Salmentakanen (61.252.1.001) kuuluu Naamankajärven alueeseen (61.252), joka on kolmannen jakovaiheen vesistö Iijoen vesistössä (61). Toinen jakovaihe on Naamanganjoen valuma-alue (61.25) ja ensimmäinen jakovaihe on Iijoen keskiosan alue (61.2). Naamankajärvi–Salmentakanen on laajin Naamankajärven alueen kolmestatoista järvestä. Sitä seuraa noin 23-hehtaarinen Huuhkaset (61.252.1.002).
Nebojša Pavković

Nebojša Pavković (; 10. huhtikuuta 1946 – 20. lokakuuta 2025 Belgrad, Serbia) oli serbialainen kenraali, joka toimi 2000–2002 Serbian asevoimien komentajana.
YK:n sotarikostuomioistuin tuomitsi vuonna 2014 hänet 22 vuodeksi vankilaan sotarikoksista 1990-luvulla albaaneja vastaan Kosovon sodan aikana. Hän suoritti sotarikostuomiota Suomessa syyskuuhun 2025 asti, jolloin hänet vapautettiin terveydellisistä syistä.
Hän kuoli Belgradissa lokakuussa 2025. Pavkovićia pidetään tuomiosta huolimatta edelleen sotasankarina Serbiassa. Presidentti Aleksandar Vučić kommentoi suruviestissään ”Hän omisti elämänsä maan ja armeijan palvelukselle. Hänen muistoaan vaalivat ne, jotka jakoivat hänen kanssaan sekä vaikeat että ylpeät päivät.”
Montbrison-sur-Lez

Montbrison-sur-Lez () on kunta Ranskassa Drômen departementissa Auvergne-Rhône-Alpesin alueella. Se sijaitsee Lezjoen varrella, noin 14 kilometriä Nyonsin kaupungista luoteeseen.
Montbrison-sur-Lezin historia ulottuu esihistorialliselle ajalle, josta on löytynyt jälkiä arkeologisissa kaivauksissa. 1000-luvulla ryhmä Clunyn luostarin munkkeja päätti rakentaa luostarin ja kirkon karolingisen luostarin raunioille, joka oli puolestaan rakennettu roomalaisen huvilan ja pienen Merkuriukselle ja Jupiterille omistetun pyhäkön raunioille. Vuosisatojen aikana luostari ja kirkko kokivat lukuisia muutoksia. 1300-luvun lopulla paikka tuhoutui lähes kokonaan, ja jäljellä on vain pieni 1400-luvulla uudelleenrakennettu kappeli. Tämä kappeli toimi seurakuntakirkkona Ranskan vallankumoukseen asti. Kappelin vieressä on yhä jäljellä luostarin pilarien jalustat.
Yhdysvaltain maahanmuutto- ja tullivirasto

Yhdysvaltain maahanmuutto- ja tullivirasto (United States Immigration and Customs Enforcement, ICE) on Yhdysvaltain liittovaltion virasto.
Tehtävät ja organisaatio.
Yhdysvaltain maahanmuutto- ja tullivirastolla on kolme keskeistä tehtävä. Se valvoo maahanmuuttoa, tutkii ihmisten ja tavaroiden laitonta liikkumista ja estää terrorismia. ICE:lla on kuusi direktoraattia, joiden alla on erilaisia tehtäviä.
Sisäisen turvallisuuden tutkimuksista vastaa HSI, jonka tehtäviin kuuluu taistella kansainvälistä rikollisuutta vastaan. Valvonta- ja poisto-operaatioiden osasto ERO vastaa laittomien siirtolaisten vangitsemisesta, pidättämisestä, valvonnasta ja karkottamisesta. Lisäksi ICE:n sisällä on oikeustieteellinen sekä hallinnollinen osasto.
Historia.
Yhdysvaltain maahanmuutto- ja tullivirasto perustettiin 1. maaliskuuta 2003. Se oli yksi niistä virastoista, jotka perustettiin korvaamaan tulli-, maahanmuutto- ja kansalaisuuspalvelu INS. Kaksi muuta ovat tulli- ja rajavartiolaitos (CBP) ja kansalaisuus- ja maahanmuuttovirasto (USCIS). Taustalla oli liittovaltion hallinnon uudelleenjärjestely syyskuun 2001 terrori-iskujen jäljiltä. Iskujen seurauksena 22 virasto siirrettiin joko kokonaan tai osittain sisäisen turvallisuuden ministeriön alaisuuteen.
Alter Teichwegin metroasema

Alter Teichweg on Hampurin metron U1-linjan asema, joka avattiin 4. elokuuta 1963. Asemaa käyttää arkisin 8 498 matkustajaa päivässä. Asema on ollut esteetön 21. lokakuuta 2019 lähtien. Aseman suunnitteli saksalainen arkkitehti Fritz Trautwein.
Rakenne ja sijainti.
Asema sijaitsee Nordschleswiger Straßen alla samannimisen Alter Teichwegin risteyksen alueella. Kaksi noin 120 metriä pitkää sivulaituria sijaitsevat tunnelissa, ja raiteiden välissä on pilarit. Pohjoispäässä kiinteät portaat ja liukuportaat johtavat ylätasanteelle. Sinne pääsee pinnalta vielä kolmen portaikon ja hissin kautta.
Historia.
Alter Teichwegin asema rakennettiin osaksi niin sanotun Wandsbekin metron viimeistä osaa. Aseman rakentaminen aloitettiin vuonna 1961. Metroasema otettiin käyttöön 4. elokuuta 1963. Sen jälkeen asemalla ei ole tehty suuria jälleenrakennustoimenpiteitä, joten se on edelleen suurelta osin alkuperäisessä kunnossaan. Vain lipunmyyntipiste ja ylätasanteen puomit on poistettu. Ensimmäiset kertahintaiset lippuautomaatit eri hintatasoille korvattiin kahdella monihintaisella automaattilla.
Berliinin Deutsche Operin metroaseman tulipalon jälkeen laiturien eteläpäähän luotiin hätäuloskäynti, jossa poistumisreitti aseman ainoaan uloskäyntiin katkaistiin. Se sijaitsee laiturilla Wandsbek-Gartenstadtin suuntaan.
Honzuki no gekokujō

Honzuki no gekokujō ( ) on Miya Kazukin kirjoittama light novel -sarja, jota julkaisee TO Books. Sarja on sovitettu myös mangaksi ja animeksi.
Kazuki aloitti teoksen Shōsetsuka ni narō -verkkosivustolla vuonna 2013. Sarjan englanninkielisen käännöksen julkaisee J-Novel Club.
Tarina.
Tarina kertoo nuoresta kirjoja rakastavasta naisesta, joka kuolee ja syntyy uudestaan toisessa maailmassa sairaalloisena ja köyhään perheeseen. Toisessa maailmassa kirjat ovat kalliita ja harvinaisia, mutta hän päättää kuitenkin tehdä kirjoja ja ryhtyä ja kirjastonhoitajaksi.
Länsi-Asikkalan koulu

Länsi-Asikkalan koulu on peruskoulun ensimmäisten luokkien oppilaitos, mikä sijaitsee Asikkalan Kurhilan kylässä. Länsi-Asikkalassa oleva koulu on Asikkalan vanhin ja sen on runsaan 120 vuoden ikäinen. Koulun nykyinen rakennus valmistui 1948. Koulussa on kolme yhdysluokkaa: yksi ensimmäisen ja toisen luokan oppilaille, toinen kolmannen ja neljännen luokan oppilaille ja kolmas viidennen ja kuudennen luokan oppilaille. 
Kurhilassa oli 1877 kiertokouluna koulu tytöille, mitä pidettiin Saarholman rusthollissa Alina Renforsin toimiessa opettajana. 1897 tyttökoulu siirrettiin Vähä-Äiniön Yttölään. Asikkalan poikakoulu oli Vesivehmaalla. Kurhilan kansakoulurakennus rakennettiin 1892 ja sen ensimmäisenä opettajana toimi Johanna Kurki vuoteen 1929.
Theater of Dimensions

Theater of Dimensions on Xandrian studioalbumi, joka on julkaistu 27. tammikuuta 2017 Napalm Recordsin kautta.
Brock Bowers

Brock Allen Bowers (s. 13. joulukuuta 2002) on yhdysvaltalainen amerikkalaisen jalkapallon pelaaja. Hänen pelipaikkansa on sisempi laitahyökkääjä. Bowers edustaa NFL-joukkue Las Vegas Raidersia. Ennen NFL-uransa hän pelasi Georgian yliopiston joukkueessa. Raiders varasi hänet ensimmäisellä kierroksella 13. varausvuorolla . Toukokuussa 2024 Bowers teki Raidersin kanssa nelivuotisen ja yhteensä 18,1 miljoonan dollarin arvoisen tulokassopimuksen. Hänet valittiin kaudella 2024 Pro Bowl-tähdistöotteluun ja ensimmäiseen All Pro-tähdistöojoukkueeseen. Bowers on pelannut 17 NFL:n runkosarjan ottelua. Näissä otteluissa hänellä on 112 kiinniottoa, 1 194 kiinniottojaardia ja viisi kiinniotoilla tehtyä touchdownia. Hän on edennyt juoksemalla 13 jaardia. Uran tilastot päivitetty kauden 2024 jälkeen.
Abyss (Ad Infinitumin albumi)

Abyss on Ad Infinitumin studioalbumi, joka on julkaistu 11. lokakuuta 2024 Napalm Recordsin kautta.
Kokoonpano.
Yhtyeen kokoonpano:
Chthonic

Chthonic (閃靈, myös tyylitelty "ChthoniC") on taiwanilainen metallimusiikin yhtye, joka on perustettu vuonna 1995. Yhtyeen tyylilaji on muuttunut folk metalista melodiseen black metaliin ja power metaliin. Yhtye itse on kutsunut tyylilajia sinfoniseksi black metaliksi. Yhtye otti perustamisaikanaan mallia skandinaavisista yhtyeistä.
Yhtye oli 2009–2013 Spinefarmin artisti ja on esiintynyt Euroopan-kiertueillaan Suomessa.
Yhtyeen laulaja on Freddy Lim. Taiwan on nimittänyt hänet Suomeen yhteystoimistonsa johtoon. Hän on ennen nimitystä ollut kahdeksan vuotta Taiwanin parlamentin (Lakiasäätävän yuanin) jäsen.
Punaisen Ristin sotasairaala

Punaisen Ristin sotasairaala (P. R Sota S) toimi talvisodan aikana Helsingissä. Sairaaala perustettiin 1. helmikuuta 1940 puolustusministeriön lääkintäosaston määräyksellä. Sotaairaala perustetiin Suomen Punaisen Ristin sairaalan ympärille. Suomen Punainen Risti oli luovuttanut sairaalansa sotasairaalaksi tammikuussa 1940. Sairaala käsitti viisi osastoa:
Sairaalassa hoidettiin kirurgisia, korva-, nenä ja kurkkutautien ja jonkin verran myös sisätautien ja neurologisia potilaita. Sairaalassa käytetyt välineet olivat sairaaloiden omia sekä Suomen Punaisen Ristin sotavarastosta saatuja sekä lääkintävarikoiden toimittamia. 
Maksimissaan sairaansijojen lukumäärä oli 1115. Kesäkuussa 1940 sairaansijoja oli vielä 700 Helsingissä ja 100 Punaisen Ristin järjestämänä eri toipilaskodeissa maaseudulla. Sairaalassa työskenteli sairaaloiden oman henkilökunnan lisäksi hoitajia ja lääkäreitä Ruotsista, Norjasta, Tanskasta, Sveitsistä ja Hollannista. Sairaalan päällikkölääkärinä toimi lääkintäeversti S.A Brofeldt.
Rituals

Rituals on Rotting Christin studioalbumi, joka on julkaistu 12. helmikuuta 2016 Season of Mistin kautta.
Kappale "Elthe Kyrie" kääntyy englanniksi "Come Lord" ja sen inspiraatio on peräisin kreikkalaisen runoilijan Euripidesin teoksesta "Bakxais". Teos viittaa uuden jumalan tuloon.
Kappaleet.
Kaikki kappaleet kirjoittanut Sakis Tolis, paitsi "The Four Horsemen" (Aphrodite's Child) ja "Του θάνατου (Tou Thanatou)" (Nikos Xilouris). Sanat kappaleessa "For a Voice Like Thunder" William Blaken teoksesta "King Edward the Fourth".
Kokoonpano.
Yhtyeen kokoonpano:
Coppola (suku)

Coppola on amerikanitalialainen suku, jonka monet jäsenet ovat menestyneet etenkin elokuva-alalla Yhdysvalloissa.
Suvun tunnetuimpia jäseniä:
Elokuvantekijä ja käsitetaiteilija Eleanor Coppola (o.s. Neil, 1936–2024) oli Francis Ford Coppolan puoliso.
Coppolan suvun jäsenet ovat voittaneet vuoteen 2025 mennessä yhteensä kahdeksan Oscar-palkintoa, joista Francis Ford Coppola viisi, ja Carmine Coppola, Nicolas Cage ja Sofia Coppola yhden kukin.
Lauffen am Neckar

Lauffen am Neckar on kaupunki Baden-Württembergin osavaltion pohjoisosassa lounaisessa Saksassa. Runoilija Friedrich Hölderlin syntyi Lauffenissa. Viininviljely on kaupungin huomattava elinkeino. Neckar virtaa Lauffenin keskustan itäpuolitse.
Maantiede.
Lauffen am Neckar sijaitsee noin 33 kilometriä Stuttgartista pohjoiseen. Etäisyys Heilbronnin keskustasta on noin yhdeksän kilometriä lounaaseen.
Historia.
Nykyisen Lauffenin alueella on asuttu jo ennen ajanlaskun alkua. Ensimmäinen asiakirjamaininta Lauffenista on vuodelta 823 muodossa Hlauppa, joka on tyypillinen termi koskien lähiseuduille. Lauffenin ilme alkoi modernisoitua vuoden 1824 tulvan jälkeen. Kaupunginmuuria alettiin purkaa ja ensimmäiset muurin ulkopuolelle sijoitetut talot rakennettiin. Lauffen käsitti alkuaan kaupungin (Lauffen-Stadt) ja kylän (Lauffen-Dorf), jotka 1914 yhdistettiin Stadt Lauffen am Neckariksi. Toinen maailmansota oli tuhoisa. Erityisesti pommitukset 13. huhtikuuta 1945 hävittivät Lauffenia. Suursodan jälkeen kehitys oli sen sijaan positiivista ja asuinalueita laajennettiin asukasluvun kasvun johdosta.
Talous ja liikenne.
Viininviljely kuuluu Lauffenin merkittäviin elinkeinoihin. Kaupungin suurin yritys on 1945 perustettu perheyritys Schunk GmbH &amp; Co. KG (kiinnitinteknologia, tartuntajärjestelmä). Lauffenin rautatieasema, Bahnhof Lauffen (Neckar), sijaitsee Frankenbahn-radan varrella. Maantie Bundesstraße 27 kulkee aivan keskustan itäpuolitse. Lähin moottoritie on Bundesautobahn 81.
Kryvyi Rihin kansallinen yliopisto

Kryvyi Rihin kansallinen yliopisto () on ukrainalainen yliopisto Kryvyi Rihin kaupungissa. Se on julkinen ja uskontokuntiin sitoutumaton.
Historia.
Yliopisto perustettiin 4. lokakuuta 1922 nimellä Kryvyi Rihin työväen tekninen iltakoulu ja sen alkuperäinen tarkoitus oli kouluttaa paikallisia tekniikan alalle. Ensimmäisenä vuonna koulussa aloitti 67 opiskelijaa, jotka opiskelivat kaivosalaa, mekaniikkaa ja sähkötekniikkaa. Opettajia oli tuolloin 20, joista vain yhdeksällä oli korea-asteen tutkinto. Vuonna 1931 oppilaitoksen nimi muutettiin Kryvyi Rihin kaivosinstituutiksi. Toisen maailmansodan jälkeen opiskelijamäärä kasvoi ja vuonna 1972 kaivosinstituutti palkittiin Työn punalipun kunniamerkillä. Yliopistoksi oppilaitos korotettiin vasta Ukrainan itsenäistymisen jälkeen vuonna 1994 ja kansalliseksi yliopistoksi vuonna 2011 Ukrainan hallituksen antamalla määräyksellä. 
Nykyään.
Opetushenkilökuntaa on noin 400, joista 75 % on suorittanut jatko-opintoja. Opiskelijoita on noin 14 000.
Hallinnollisesti yliopisto jakautuu kuuteen tiedekuntaan:
Vuodesta 2017 lähtien yliopiston rehtorina on toiminut professori Mykola Stupnik, joka toimi jo vuodesta 2011 lähtien virkaa tekevänä rehtorina.
Peter Attia

Peter Attia (s. 1973 Toronto) on kanadalais-yhdysvaltalainen lääkäri ja tietokirjailija, joka keskittyy pitkäikäisyyteen.
Attia valmistui lääkäriksi Stanfordin yliopistosta. Hän opiskeli myös viisi vuotta kirurgiaa John Hopkinsin yliopistossa. Hän erikoistui syöpäsairauksien kirurgiseen hoitamiseen, mutta luopui alasta. Sittemmin Attia kehitti ideansa, jonka hän nimesi "Medicine 3.0". Sen keskiössä on sairauksien ennaltaehkäisy liikunnan, ravitsemuksen, unen, lisäaineiden ja psyykkisen hyvinvoinnin kautta. Hän esitteli ideaansa "Outlive: The Science and Art of Longevity" (2023) -teoksessaan. Hänen terveysoppejaan seuraa julkisuuden henkilöitä, kuten Oprah Winfrey ja Chris Hemsworth. Attia tuottaa "The Drive" -podcastia, joka lukeutuu Applen suosituimpiin terveyspodcasteihin. Hänen Early Medical -virtuaaliohjelmansa liittymismaksu on 2 500 dollaria. "Time" valitsi hänet vuoden 2024 sadan vaikutusvaltaisimman terveysvaikuttajan joukkoon. "Outlive" on "New York Timesin" bestseller. Teosta on suositellut muun muassa miljardööri Bill Ackman. 
Attian ideoihin lukeutuu muun muassa satavuotiaiden kymmenottelu () ja marginaalivuosikymmen (. Satavuotiaiden kymmenottelu on suunnitelma harjoitella kymmentä asiaa, jotka haluaisi kyetä tekemään vanhalla iällä. Marginaalivuosikymmen tarkoittaa ihmiselämän viimeistä vuosikymmentä, jonka laadun parantaminen on harjoittelun tavoitteena. Tyypillisestä Attian suosittelemaan kymmenottelu jakautuu arkielämän toimintaan, kuten lattialta nousemiseen ilman apua ja portaiden kävelyyn, ja harrastuksiin joita halutaan jatkaa vielä vanhuudessa. Attian suosittelemat harjoitukset koostuvat kevyestä kestävyysliikunnasta, maksimaalisen hapenottokyvyn harjoittamisesta, voima- ja tasapainoharjoituksista.
Attia perusti vuonna 2025 Piilaaksossa toimivan Biograph-yrityksen, joka tarjoaa personalisoituja terveyssuosituksia, lääkärin tarkastuksia ja riskianalyysejä jäsenille. Yhtiö veloittaa 7 500 dollaria jäsenmaksuna vuosittain. Palveluun sisältyy myös magneettikuvaus, jonka hyödyllisyyden pitkäikäisyyden tavoittelussa muun muassa American Academy of Radiology on kyseenalaistanut.
Hysterical Blindness

Hysterical Blindness on vuonna 2002 ensiesityksensä saanut yhdysvaltalainen televisioelokuva, jonka pääosissa ovat Uma Thurman, Gena Rowlands ja Juliette Lewis. Mira Nair ohjasi draamaelokuvan, joka perustuu Laura Cahillin näytelmään.
Uma Thurman palkittiin roolisuorituksestaan parhaan naispääosan Golden Globella. Gena Rowlands ja Ben Gazzara niin ikään palkittiin suorituksistaan Primetime Emmyillä sivuosakategorioissa.
Juoni.
"Hysterical Blindness" sijoittuu 1980-luvun lopun Bayonneen, New Jerseyyn. Debby ja Beth ovat 29-vuotiaita työväenluokkaan kuuluvia naisia ja parhaita ystäviä lukiosta saakka. Eräänä perjantai-iltana he suuntaavat suosikkibaariinsa viettämään iltaa ja etsimään rakkautta. Debby kertoo oudosta oireestaan, ”hysteerisestä sokeudesta”, jonka lääkärit arvelevat johtuneen stressistä. Baari-illan aikana Debby tapaa Rickin, komean urakoitsijan, ja toivoo tästä vakavaa suhdetta, vaikka mies vaikuttaa välinpitämättömältä. Samalla hänen äitinsä Virginia pohtii omaa suhdettaan leskimieheen, ja Beth saa huomiota baarimikolta. Elokuva käsittelee yksinäisyyttä, ystävyyttä, toiveita ja epävarmuuksia, joita naiset kokevat rakkauden etsimisessä.
Ensiesitys ja vastaanotto.
"Hysterical Blindness" sai ensiesityksensä Sundancen elokuvajuhlilla 16. tammikuuta 2002 ja HBO-televisiokanavalla 25. elokuuta 2002. Suomessa Sandrew Metronome julkaisi elokuvan suoraan DVD:lle vuonna 2004.
Televisioelokuva on saanut sekä kriitikoilta että katsojilta lähinnä myönteisiä arvioita. Rotten Tomatoes -sivuston mukaan 75 prosenttia kriitikoista on antanut elokuvalle myönteisen arvosanan. Keräys perustuu 12 arviointiin, joista yhdeksän on ”tuoreita” ja kolme ”mätiä”. Yli 2 500 käyttäjästä 63 prosenttia on antanut elokuvalle myönteisen arvosanan 3,5/5 keskiarvolla.
Brown Bears

Brown Bears on yhdysvaltalainen yliopistourheilujoukkue Providencesta, Rhode Islandista. Brown Bears on Brownin yliopiston joukkue ja se edustaa korkeakoulua NCAA:n Ivy League-konferenssissa. Joukkue on ollut NCAA:n jäsen 1. syyskuuta 1929 lähtien.
Saavutukset.
Brown Bears on saavuttanut seuraavat NCAA:n kansalliset mestaruudet:
Columbia Lions

Columbia Lions on yhdysvaltalainen yliopistourheilujoukkue New Yorkista, New Yorkin osavaltiosta. Columbia Lions on Columbian yliopiston joukkue ja se edustaa korkeakoulua NCAA:n Ivy League-konferenssissa. Joukkue on ollut NCAA:n jäsen 1. syyskuuta 1909 lähtien.
Saavutukset.
Columbia Lions on saavuttanut seuraavat NCAA:n kansalliset mestaruudet:
Cornell Big Red

Cornell Big Red on yhdysvaltalainen yliopistourheilujoukkue Ithacasta, New Yorkin osavaltiosta. Big Red on Cornellin yliopiston joukkue ja se edustaa korkeakoulua NCAA:n Ivy League-konferenssissa. Joukkue on ollut NCAA:n jäsen 1. syyskuuta 1920 lähtien.
Saavutukset.
Cornell Big Red on saavuttanut seuraavat NCAA:n kansalliset mestaruudet:
Dartmouth Big Green

Dartmouth Big Green on yhdysvaltalainen yliopistourheilujoukkue Hanoverista, New Hampshiresta. Big Green on Dartmouth Collegen joukkue ja se edustaa korkeakoulua NCAA:n Ivy League-konferenssissa. Joukkue on ollut NCAA:n jäsen 1. syyskuuta 1906 lähtien.
Saavutukset.
Dartmouth Big Green on saavuttanut seuraavat NCAA:n kansalliset mestaruudet:
Harvard Crimson

Harvard Crimson on yhdysvaltalainen yliopistourheilujoukkue Bostonista, Massachusettsista. Harvard Crimson on Harvardin yliopiston joukkue ja se edustaa korkeakoulua NCAA:n Ivy League-konferenssissa. Joukkue on ollut NCAA:n jäsen 1. syyskuuta 1909 lähtien.
Saavutukset.
Harvard Crimson on saavuttanut seuraavat NCAA:n kansalliset mestaruudet:
Penn Quakers

Penn Quakers on yhdysvaltalainen yliopistourheilujoukkue Philadelphiasta, Pennsylvaniasta. Penn Quakers on Pennsylvanian yliopiston joukkue ja se edustaa korkeakoulua NCAA:n Ivy League-konferenssissa. Joukkue on ollut NCAA:n jäsen 1. syyskuuta 1906 lähtien.
Saavutukset.
Penn Quakers on saavuttanut seuraavat NCAA:n kansalliset mestaruudet:
Trachypithecus leucocephalus

Trachypithecus leucocephalus on harvinainen apinalaji. Sitä tavataan Kiinan eteläosassa.
Apinan pään ja vartalon yhteispituus on uroksilla 55–62 cm ja naarailla 47–55 cm. Uroksen häntä on 80–90 cm, naaraan alle 90 cm. Uroksen paino on 8,9–5 kg ja naaraan 6,7–8 kg. Apinan vartalo on tumman suklaanruskea. Pää on valkoinen tai norsunluunvärinen. Valkoinen väri ulottuu hartioille, yläselkään ja ylärintaan. Käsien, kyynärvarsien, jalkojen ja alaraajojen valkoiset alueet vaihtelevat yksilöllisesti. Häntä on tyvestä ruskehtava ja kärjestä valkoinen.
Tämä valkopäinen apina on morfologisesti ja geneettisesti läheistä sukua Cat Ban alueella Vietnamissa tavattavalle Trachypithecus poliocephalus-lajille.
IUCN on luokitellut lajin äärimmäisen uhanalaiseksi. Sen pääasialliset uhat ovat salametsästys ja hallitsemattomat tulipalot, jotka syntyvät maan raivauksesta hiilentuotantoa ja maatalousjätteiden polttamista varten. Tällaiset tulipalot leviävät karstialueelle vahingoittaen apinoiden elinympäristöä. Puiden kaatamisesta johtuva elinympäristön heikkeneminen on myös vakava uhka.
Princeton Tigers

Princeton Tigers on yhdysvaltalainen yliopistourheilujoukkue Princetonista, New Jerseystä. Tigers on Princetonin yliopiston joukkue ja se edustaa korkeakoulua NCAA:n Ivy League-konferenssissa. Joukkue on ollut NCAA:n jäsen 1. syyskuuta 1913 lähtien.
Saavutukset.
Princeton Tigers on saavuttanut seuraavat NCAA:n kansalliset mestaruudet:
Trachypithecus poliocephalus

Trachypithecus poliocephalus on harvinainen apinalaji. Sitä tavataan Vietnamissa.
Naaraat painavat keskimäärin 6,8–8 kg ja hieman suuremmat urokset 8–9,5 kg. Niiden pään ja ruumiin yhteispituus on keskimäärin 53 cm, ja niiden häntä on hieman ruumista pidempi, keskimäärin noin 70 cm. Ne elävät noin 20-vuotiaiksi. Apinoiden vartaloa peittää paksu musta karvapeite. Hopeinen nuolikuvio ulottuu reisien yläosasta alaselkään, ja mustia kasvoja kehystää vaaleanruskean ja kullanruskean sävyinen rengas, joka ulottuu apinan hartioille asti. Päälaella karva on pystyssä, niin että apinalla näyttää olevan harjallinen kypärämyssy. Poikaset ovat syntyessään oranssinvärisiä, ja niiden turkki muuttuu aikuisväreihin vähitellen puolentoista vuoden aikana.
Tämä laji tunnetaan vain Pohjois-Vietnamista, Cát Bà -saarelta Halonginlahdelta Vietnamin koillisrannikolta. Koko populaatio asuu Cát Bàn kansallispuistossa sen jälkeen kun puiston rajoja laajennettiin vuonna 2006. 
IUCN on luokitellut lajin äärimmäisen uhanalaiseksi. Salametsästys, jota harjoitetaan pääasiassa perinteisen lääketieteen vuoksi ja urheilumetsästyksenä, on tunnustettu vakavimmaksi uhaksi ja syyksi populaation jyrkkään vähenemiseen viime vuosikymmeninä. Apinan lihan sanotaan maistuvan pahalta, ja siksi niitä on harvoin metsästetty ruoaksi.
Yale Bulldogs

Yale Bulldogs on yhdysvaltalainen yliopistourheilujoukkue New Havenista, Connecticutista. Bulldogs on Yalen yliopiston joukkue ja se edustaa korkeakoulua NCAA:n Ivy League-konferenssissa. Joukkue on ollut NCAA:n jäsen 1. syyskuuta 1915 lähtien.
Lajit.
Amerikkalainen jalkapallo.
Yale pelasi ensimmäisen jalkapallokautensa vuonna 1872. Bulldogs liittyi Ivy Leagueen vuonna 1956, ja Ivy League siirtyi Division I-AA:han vuonna 1982. Yale pelaa nykyisin FCS-tasolla, ja Bulldogs on voittanut Ivy Leaguen neljä kertaa vuodesta 2015 lähtien.
Saavutukset.
Yale Bulldogs on saavuttanut seuraavat NCAA:n kansalliset mestaruudet:
Etelä-Indianan yliopisto

Etelä-Indianan yliopisto (, lyh. USI) on Yhdysvaltain Indianassa sijaitseva julkinen yliopisto. Yliopisto on perustettu vuonna 1965, ja se sijaitsee Evansvillen kaupungissa.
Evansvillen yliopisto

Evansvillen yliopisto (, lyh. UE) on Yhdysvaltain Indianassa sijaitseva yksityinen yliopisto. Yliopisto on perustettu vuonna 1854, ja se sijaitsee Evansvillen kaupungissa.
Draken yliopisto

 
Draken yliopisto () on Yhdysvaltain Iowassa sijaitseva yksityinen yliopisto. Yliopisto on perustettu vuonna 1881, ja se sijaitsee Des Moinesin kaupungissa.
Daniel Patrick Moynihan

Daniel Patrick ”Pat” Moynihan (16. maaliskuuta 1927 Tulsa, Oklahoma – 26. maaliskuuta 2003 Washington, D. C.) oli yhdysvaltalainen sosiologi ja demokraattipoliitikko, joka toimi senaattorina 1977–2001 ja sitä ennen suurlähettiläänä Intiassa 1973–1975 ja YK:ssa 1975–1976.
Köyhässä perheessä New Yorkissa varttunut Moynihan palveli toisen maailmansodan vuosina Yhdysvaltain laivastossa ja opiskeli sitten Tuftsin yliopistossa lakia ja kansainvälisiä suhteita. Hän teki jatko-opintoja Fulbright-stipendillä London School of Economicsissa 1950–1951. Vuodesta 1953 lähtien hän toimi eri tehtävissä demokraattipuolueessa. Hän toimi New Yorkin osavaltion tutkimushankkeessa Syracusen yliopistossa 1959–1961 ja siirtyi sitten pääkaupunkiin Washingtoniin. Siellä hän Yhdysvaltain työministeriön palveluksessa laati kohua herättäneen ”Moynihanin raportin”, joka tutki afroamerikkalaisten köyhien kaupunkilaisperheiden asemaa. Hänet nimitettiin professoriksi Harvardin yliopistoon 1966, jossa hän toimi johtajana MIT:n ja Harvardin yhteisessä kaupunkitutkimusohjelmassa 1966–1969.
Moynihan toimi monien presidenttien, viimeksi republikaanipresidentti Richard Nixonin hallinnon yhteiskunnallisena neuvonantajana, kunnes siirtyi 1970-luvun puolivälissä muutamaksi vuodeksi suurlähettilääksi ensin Intiaan ja sitten Yhdistyneisiin kansakuntiin. Sen jälkeen hänet valittiin senaattoriksi New Yorkin osavaltiosta neljästi peräkkäin: 1977, 1982, 1988 ja 1994, kunnes hän luovutti vuonna 2000 paikkansa Hillary Clintonille. Hän jatkoi politiikassa muun muassa presidentin asettamassa sosiaaliturvaa ja eläkejärjestelmää tutkineessa komiteassa.
Moynihanille myönnettiin Presidential Medal of Freedom vuonna 2000. Hän kuoli vuonna 2003 ja on haudattu Arlingtonin sotilashautausmaalle.
Pohjois-Iowan yliopisto

Pohjois-Iowan yliopisto (, lyh. UNI) on Yhdysvaltain Iowassa sijaitseva julkinen yliopisto. Yliopisto on perustettu vuonna 1876, ja se sijaitsee Cedar Fallsin kaupungissa.
Kalifornian osavaltionyliopisto, Bakersfield

Kalifornian osavaltionyliopisto, Bakersfield (, lyh. CSU Bakersfield) on Yhdysvaltain Kaliforniassa sijaitseva julkinen yliopisto. Yliopisto on perustettu vuonna 1965, ja se sijaitsee Bakersfieldin kaupungissa.
Kalifornian osavaltionyliopisto, Sacramento

Kalifornian osavaltionyliopisto, Sacramento (, lyh. CSUS) on Yhdysvaltain Kaliforniassa sijaitseva julkinen yliopisto. Yliopisto on perustettu vuonna 1947, ja se sijaitsee Sacramenton kaupungissa.
Illinois Fighting Illini

Illinois Fighting Illini on yhdysvaltalainen yliopistourheilujoukkue Champaignista, Illinoisista. Fighting Illini on Illinoisin yliopisto, Urbana-Champaignin joukkue ja se edustaa korkeakoulua NCAA:n Big Ten-konferenssissa. Joukkue on ollut NCAA:n jäsen 1. syyskuuta 1914 lähtien.
Saavutukset.
Illinois Fighting Illini on saavuttanut seuraavat NCAA:n kansalliset mestaruudet:
Wisconsin Badgers

Wisconsin Badgers on yhdysvaltalainen yliopistourheilujoukkue Champaignista, Wisconsinista. Badgers on Wisconsinin yliopisto, Madisonin joukkue ja se edustaa korkeakoulua NCAA:n Big Ten-konferenssissa. Joukkue on ollut NCAA:n jäsen 1. syyskuuta 1910 lähtien.
Lajit.
Amerikkalainen jalkapallo.
Wisconsin pelaa amerikkalaisessa jalkapallossa NCAA:n I-divisioonan korkeimmassa FBS-sarjassa. Wisconsin pelaa kotiottelunsa Camp Randall Stadiumilla, joka on yliopistojalkapallon 21. suurin stadion.
Saavutukset.
Wisconsin Badgers on saavuttanut seuraavat NCAA:n kansalliset mestaruudet:
Skyttorp

Skyttorp on taajama Uppsalan kunnassa Uppsalan läänissä Upplannin historiallisessa maakunnassa Ruotsissa. Taajamassa oli vuoden 2023 lopussa 635 asukasta.
Ytternäs och Vreta

Ytternäs och Vreta on taajama Uppsalan kunnassa Uppsalan läänissä Upplannin historiallisessa maakunnassa Ruotsissa. Taajamassa oli vuoden 2023 lopussa 845 asukasta.
Northwestern Wildcats

Northwestern Wildcats on yhdysvaltalainen yliopistourheilujoukkue Evanstonista, Illinoisista. Wildcats on Northwestern-yliopiston joukkue ja se edustaa korkeakoulua NCAA:n Big Ten-konferenssissa. Joukkue on ollut NCAA:n jäsen 1. syyskuuta 1908 lähtien.
Saavutukset.
Northwestern Wildcats on saavuttanut seuraavat NCAA:n kansalliset mestaruudet:
Knutby

Knutby on taajama Uppsalan kunnassa Uppsalan läänissä Upplannin historiallisessa maakunnassa Ruotsissa. Taajamassa oli vuoden 2023 lopussa 702 asukasta.
Indiana Hoosiers

Indiana Hoosiers on yhdysvaltalainen yliopistourheilujoukkue Bloomingtonista, Indianasta. Hoosiers on Indianan yliopisto Bloomingtonissa joukkue ja se edustaa korkeakoulua NCAA:n Big Ten-konferenssissa. Joukkue on ollut NCAA:n jäsen 1. syyskuuta 1909 lähtien.
Saavutukset.
Indiana Hoosiers on saavuttanut seuraavat NCAA:n kansalliset mestaruudet:
Gåvsta

Gåvsta on taajama Uppsalan kunnassa Uppsalan läänissä Upplannin historiallisessa maakunnassa Ruotsissa. Taajamassa oli vuoden 2023 lopussa 537 asukasta.
Järlåsa

Järlåsa on taajama Uppsalan kunnassa Uppsalan läänissä Upplannin historiallisessa maakunnassa Ruotsissa. Taajamassa oli vuoden 2023 lopussa 594 asukasta.
Luettelo Venäjän hyökkäyksen vahingoittamista kulttuurikohteista Ukrainassa

Tämä on luettelo ukrainalaisista kulttuurikohteista, jotka ovat vahingoittuneet Venäjän iskujen johdosta maan hyökättyä Ukrainaan vuonna 2022. 
Sekä Ukraina että Venäjä ovat allekirjoittaneet yleissopimuksen kulttuuriomaisuuden suojelemiseksi aseellisen selkkauksen sattuessa, jonka valvonnasta vastaa Unesco. Järjestö on tuominnut Venäjän tekemät iskut ukrainalaisia kulttuurikohteita vastaan. Kulttuurillisesti ja uskonnollisesti merkittävien rakennuksien tahallinen vahingoittaminen on sotarikos.
Gunsta

Gunsta on taajama Uppsalan kunnassa Uppsalan läänissä Upplannin historiallisessa maakunnassa Ruotsissa. Taajamassa oli vuoden 2023 lopussa 1 411 asukasta.
Purdue Boilermakers

Purdue Boilermakers on yhdysvaltalainen yliopistourheilujoukkue West Lafayettesta, Indianasta. Purdue Boilermakers on Purduen yliopiston joukkue ja se edustaa korkeakoulua NCAA:n Big Ten-konferenssissa. Joukkue on ollut NCAA:n jäsen 1. syyskuuta 1914 lähtien.
Saavutukset.
Purdue Boilersmakers on saavuttanut seuraavat NCAA:n kansalliset mestaruudet:
Skölsta

Skölsta on taajama Uppsalan kunnassa Uppsalan läänissä Upplannin historiallisessa maakunnassa Ruotsissa. Taajamassa oli vuoden 2023 lopussa 1 018 asukasta.
Ramstalund

Ramstalund on taajama Uppsalan kunnassa Uppsalan läänissä Upplannin historiallisessa maakunnassa Ruotsissa. Taajamassa oli vuoden 2023 lopussa 336 asukasta.
Håga

Håga on taajama Uppsalan kunnassa Uppsalan läänissä Upplannin historiallisessa maakunnassa Ruotsissa. Taajamassa oli vuoden 2023 lopussa 268 asukasta.
Vårdsätra

Vårdsätra on entinen taajama Uppsalan kunnassa Uppsalan läänissä Upplannin historiallisessa maakunnassa Ruotsissa. Siellä oli 266 asukasta vuonna 2016.
Läby

Läby on taajama Uppsalan kunnassa Uppsalan läänissä Upplannin historiallisessa maakunnassa Ruotsissa. Taajamassa oli vuoden 2023 lopussa 252 asukasta.
Blackstalund

Blackstalund on taajama Uppsalan kunnassa Uppsalan läänissä Upplannin historiallisessa maakunnassa Ruotsissa. Taajamassa oli vuoden 2023 lopussa 229 asukasta.
Jälla

Jälla on taajama Uppsalan kunnassa Uppsalan läänissä Upplannin historiallisessa maakunnassa Ruotsissa. Taajamassa oli vuoden 2023 lopussa 3 116 asukasta.
Danmark (Uppsala)

Danmark on taajama Uppsalan kunnassa Uppsalan läänissä Upplannin historiallisessa maakunnassa Ruotsissa. Taajamassa oli vuoden 2023 lopussa 447 asukasta.
Funbo

Funbo on taajama Uppsalan kunnassa Uppsalan läänissä Upplannin historiallisessa maakunnassa Ruotsissa. Taajamassa oli vuoden 2023 lopussa 351 asukasta.
Selknä och Marielund

Selknä och Marielund on taajama Uppsalan kunnassa Uppsalan läänissä Upplannin historiallisessa maakunnassa Ruotsissa. Taajamassa oli vuoden 2023 lopussa 294 asukasta.
Sydöstra Fullerö

Sydöstra Fullerö on taajama Uppsalan kunnassa Uppsalan läänissä Upplannin historiallisessa maakunnassa Ruotsissa. Taajamassa oli vuoden 2023 lopussa 1 177 asukasta.
Tuna (Uppsala)

Tuna on taajama Uppsalan kunnassa Uppsalan läänissä Upplannin historiallisessa maakunnassa Ruotsissa. Taajamassa oli vuoden 2023 lopussa 240 asukasta.
Ultuna (Uppsala)

Ultuna on taajama Uppsalan kunnassa Uppsalan läänissä Upplannin historiallisessa maakunnassa Ruotsissa. Taajamassa oli vuoden 2023 lopussa 3 116 asukasta.
Ignaz Günther

Ignaz Günther (22. marraskuuta 1725, Altmannstein – 26. kesäkuuta 1775, München) oli Saksan rokokoon huomattavimpia kuvanveistäjiä.
Günther opiskeli luultavasti aluksi isänsä johdolla, joka oli sekä puuseppä että huonekalupuuseppä. Vartuttuaan Günther opiskeli Münchenissä opettajanaan Johann Baptist Straub, Mannheimissa Paul Egellin ohjauksessa ja vuodesta 1753 Wienin taideakatemiassa. Güntherin taideakatemian päättötyö "Aeneas kantaa isäänsä Anchisesia Troijasta" voitti ensimmäisen palkinnon.
Opintojensa jälkeen Günther asettui Müncheniin vuonna 1754. Suurimman osan patsaistaan hän veisti puusta, ja muut maalasivat ne. Güntherin veistosten tyypillisiä piirteitä olivat hahmojen elegantit asennot, venytetyt mittasuhteet sekä laskosten kulmikkuus. Hänen tunnetuimpia veistoksiaan ovat muun muassa Weyarnin luostarikirkon "Ilmestys" ja "Pietà" (1764), Rott-am-Innin kirkon patsaat Baijerissa, kuuluisa "Suojelusenkeli" Münchenin Bürgersaalkirchessa (1763) ja "Pietà" Nenningenin hautausmaan kappelissa (1774).
Vattholma västra

Vattholma västra on taajama Uppsalan kunnassa Uppsalan läänissä Upplannin historiallisessa maakunnassa Ruotsissa. Taajamassa oli vuoden 2023 lopussa 284 asukasta.
Vångelsta

Vångelsta on taajama Uppsalan kunnassa Uppsalan läänissä Upplannin historiallisessa maakunnassa Ruotsissa. Taajamassa oli vuoden 2023 lopussa 305 asukasta.
Vångelsta on kasvava taajama ja sen väkiluku on kaksinkertaistunut kymmenessä vuodessa, vielä 2015 siellä asui vain 155 ihmistä.
54. sotasairaala

54. sotasairaala (54. SotaS) perustettiin jatkosodan lähestyessä Helsingissä 18. kesäkuuta 1941 päämajan lääkintäosaston määräyksestä. Sairaalassa hoidettiin myös siviilipotilaita.
Sotasairaala muodostui osastoista, joiden toimintaan vaikuttivat hoidettavat sairaudet ja niiden vaikeusaste. A-osastot ja sairaalat oli tarkoitettu vaikeille kirurgisille tapauksille, joiden hoitoon tarvittiin leikkaussalia, röntgeniä ja laboratoriota. B-osastoilla hoidettiin lievemmin haavoittuneita ja järjestettiin kirurgisten potilaiden kuntoutus. Lisäksi siellä hoidettiin sisätautien potilaita ja tartuntatauteja sairastavia. 
Röntgenkoneita oli Suomen Punaisen Ristin sairaalassa ja Suomen Punaisen Ristin invalidisairaalassa. Näillä oli myös käytössä niiden rauhanaikaiset instrumentit. Muissa jaostosairaaloissa oli osastotyöhön tarvittavat instrumentit, jotka omisti Suomen Punainen Risti. Kalusteet ja välineet omisti myös myös Suomen Punainen Risti. Lisätäydennyksiä (n. 10 %) saatiin puolustusvoimien välineistä. 
Johtajalääkäreinä toimivat lääkintäeversti S. Brofelt (18.6.1941-15.10.1942) ja lääkintämajuri A. Snellman (15.10.1942-). Päällikkölääkärinä toimi lääkintäeverstiluutnantti A. Saxén (18.6.1941-14.8.1942) ja lääkintämajuri B. Miesmäki (14.8.1942-). Sairaalan ylihoitajana toimi Beritt Kihlman. 
54. sotasairaala lopetti toimintansa päämajan lääkintäosaston määräyksellä 30. marraskuuta 1944 ja 1. joulukuuta 1944 perustettiin 54. sotavamasairaala, jossa oli 1210 sairaansijaa.
Iowa Hawkeyes

Iowa Hawkeyes on yhdysvaltalainen yliopistourheilujoukkue Iowa Citysta, Iowasta. Hawkeyes on Iowan yliopiston joukkue ja se edustaa korkeakoulua NCAA:n Big Ten-konferenssissa. Joukkue on ollut NCAA:n jäsen 1. syyskuuta 1908 lähtien.
Lajit.
Amerikkalainen jalkapallo.
Iowa Hawkeyes pelaa amerikkalaisessa jalkapallossa NCAA:n I-divisioonan korkeimmassa FBS-sarjassa. Iowa Hawkeyes pelaa kotiottelunsa Kinnick Stadiumilla, joka on yliopistojalkapallon 24. suurin stadion.
Saavutukset.
Iowa Hawkeyes on saavuttanut seuraavat NCAA:n kansalliset mestaruudet:
Maryland Terrapins

Maryland Terrapins on yhdysvaltalainen yliopistourheilujoukkue College Parkista, Marylandista. Terrapins on Marylandin yliopiston joukkue ja se edustaa korkeakoulua NCAA:n Big Ten-konferenssissa. Joukkue on ollut NCAA:n jäsen 1. syyskuuta 1919 lähtien.
Saavutukset.
Maryland Terrapins on saavuttanut seuraavat NCAA:n kansalliset mestaruudet:
Abgusht

Abgusht () on iranilainen keitto tai muhennos, jonka pääainesosia ovat tyypillisesti kikherneet, sipuli ja lampaanliha. Lisäksi siinä voi olla esimerkiksi perunoita tai papuja. Se nautitaan kahdessa osassa; ensin juodaan liemi ja sitten kiinteät osat syödään joko sellaisenaan tai muussataan.
Michigan State Spartans

Michigan State Spartans on yhdysvaltalainen yliopistourheilujoukkue East Lansingista, Michiganista. Spartans on Michiganin osavaltionyliopiston joukkue ja se edustaa korkeakoulua NCAA:n Big Ten-konferenssissa. Joukkue on ollut NCAA:n jäsen 1. syyskuuta 1919 lähtien.
Lajit.
Amerikkalainen jalkapallo.
Michigan State pelaa amerikkalaisessa jalkapallossa NCAA:n I-divisioonan korkeimmassa FBS-sarjassa. Michigan State pelaa kotiottelunsa Spartan Stadiumilla, joka on yliopistojalkapallon 22. suurin stadion.
Saavutukset.
Michigan State Spartans on saavuttanut seuraavat NCAA:n kansalliset mestaruudet:
Michigan Wolverines

Michigan Wolverines on yhdysvaltalainen yliopistourheilujoukkue Ann Arborista, Michiganista. Wolverines on Michiganin yliopiston joukkue ja se edustaa korkeakoulua NCAA:n Big Ten-konferenssissa. Joukkue on ollut NCAA:n jäsen 1. syyskuuta 1916 lähtien.
Lajit.
Amerikkalainen jalkapallo.
Wolverines pelaa amerikkalaisessa jalkapallossa NCAA:n I-divisioonan korkeimmassa FBS-sarjassa. Wolverines pelaa kotiottelunsa Michigan Stadiumilla, joka on yliopistojalkapallon suurin stadion. Wolverines pelasi ensimmäisen jalkapallokautensa vuonna 1879. Wolverines on ensimmäinen ja ainoa joukkue, joka on saavuttanut yli 1 000 voittoa historiassa. Wolverines on voittanut amerikkalaisessa jalkapallossa 10 kansallista mestaruutta. Vuonna 2023 Michigan voitti ensimmäisen kansallisen mestaruutensa sitten vuoden 1997, päättäen kauden täydellisellä 15-0-tuloksella.
Saavutukset.
Michigan Wolverines on saavuttanut seuraavat NCAA:n kansalliset mestaruudet:
Minnesota Golden Gophers

Minnesota Golden Gophers on yhdysvaltalainen yliopistourheilujoukkue Minneapolisista, Minnesotasta. Golden Gophers on Minnesotan yliopiston joukkue ja se edustaa korkeakoulua NCAA:n Big Ten-konferenssissa. Joukkue on ollut NCAA:n jäsen 1. syyskuuta 1906 lähtien.
Saavutukset.
Minnesota Golden Gophers on saavuttanut seuraavat NCAA:n kansalliset mestaruudet:
Nebraska Cornhuskers

Nebraska Cornhuskers on yhdysvaltalainen yliopistourheilujoukkue Lincolnista, Nebraskasta. Cornhuskers on Nebraskan yliopiston joukkue ja se edustaa korkeakoulua NCAA:n Big Ten-konferenssissa. Joukkue on ollut NCAA:n jäsen 1. syyskuuta 1906 lähtien.
Lajit.
Amerikkalainen jalkapallo.
Cornhuskers pelaa amerikkalaisessa jalkapallossa NCAA:n I-divisioonan korkeimmassa FBS-sarjassa. Cornhuskers pelaa kotiottelunsa Memorial Stadiumilla. Cornhuskers pelasi ensimmäisen jalkapallokautensa vuonna 1890. Cornhuskersin menestyskausi oli 1970-luvulta 1990-luvun lopulle, jolloin joukkue voitti viisi kansallista mestaruutta ja tuotti kolme Heisman Trophy-voittajaa. Cornhuskersin viimeisin 10 voittoa sisältänyt kausi oli vuonna 2012.
Saavutukset.
Nebraska Cornhuskers on saavuttanut seuraavat NCAA:n kansalliset mestaruudet:
Kapteeni (tornitalo)

Kapteeni (työnimeltään T4) on Helsingin Kalasatamaan suunniteltu 37-kerroksinen ja 137 metriä korkea tornitalo. Kapteeni valmistuisi osaksi Redi-kokonaisuutta seitsemän muun tornitalon kanssa. Valmistuessaan siitä tulisi Suomen korkein asuinrakennus nousten kolme metriä korkeammalle kuin samaan kokonaisuuteen kuuluva Majakka.
Kapteeni sijoittuu Redin kaakkoisosaan ja sen sisäänkäynti on Englantilaisaukion laidalla. Majakan jälkeen valmistuneiden tornitalojen tapaan Kapteenin julkisivun on määrätty pitäytymään vaaleassa värityksessä. Kapteeniin tulee 295 asuntoa ja asuinkerrosalaa on yhteensä noin 20 500 neliömetriä. Asuntojen keskipinta-ala on 53,7 neliömetriä. Asukkaille tulee yhteisiä tiloja alimpiin kerroksiin ja huipulla olevalle kattoterassille.
Urakoitsija SRV kertoi keväällä 2025, että Kapteenilla on voimassa oleva rakennuslupa. Tornitalon kohdalla tehtiin joitain valmistelevia töitä vuonna 2024, mutta rakentamisesta ei ole tehty vielä päätöstä. Kapteeni rakennetaan Kartan ja Luotsin kanssa yhtenä Redin kolmesta viimeisestä tornista.
Rutgers Scarlet Knights

Rutgers Scarlet Knights on yhdysvaltalainen yliopistourheilujoukkue New Brunswickista, New Jerseystä. Scarlet Knights on Rutgersin yliopiston joukkue ja se edustaa korkeakoulua NCAA:n Big Ten -konferenssissa. Joukkue on ollut NCAA:n jäsen 1. syyskuuta 1906 lähtien.
Saavutukset.
Rutgers Scarlet Knights on saavuttanut seuraavat NCAA:n kansalliset mestaruudet:
Ohio State Buckeyes

Ohio State Buckeyes on yhdysvaltalainen yliopistourheilujoukkue Columbuksesta, Ohiosta. Buckeyes on Ohion osavaltionyliopiston joukkue ja se edustaa korkeakoulua NCAA:n Big Ten-konferenssissa. Joukkue on ollut NCAA:n jäsen 1. syyskuuta 1907 lähtien.
Lajit.
Amerikkalainen jalkapallo.
Buckeyes pelaa amerikkalaisessa jalkapallossa NCAA:n I-divisioonan korkeimmassa FBS-sarjassa. Buckeyes pelaa kotiottelunsa Ohio Stadiumilla, joka on yliopistojalkapallon kolmanneksi suurin stadion. Ohio State pelasi ensimmäisen jalkapallokautensa vuonna 1890. Joukkue on ollut pääosin kansallisten mestaruuskilpailujen kärkikahinoissa vuodesta 1990-luvun puolivälistä lähtien. Vuodesta 1995 lähtien Ohio State on sijoittunut AP-kyselyn kuuden parhaan joukkoon 16 kertaa, voittanut kolme kansallista mestaruutta ja tullut kahdesti toiseksi. Ohjelma on saavuttanut yhdeksän kansallista mestaruutta ja tuottanut seitsemän Heisman Trophy-voittajaa, mukaan lukien ainoann kaksinkertaisen voittajan Archie Griffinin. Ohio State on pelannut 13 yli kymmenen voiton kautta vuodesta 2010 lähtien.
Saavutukset.
Ohio State Buckeyes on saavuttanut seuraavat NCAA:n kansalliset mestaruudet:
Oregon Ducks

Oregon Ducks on yhdysvaltalainen yliopistourheilujoukkue Eugenesta, Oregonista. Ducks on Oregonin yliopiston joukkue ja se edustaa korkeakoulua NCAA:n Big Ten-konferenssissa. Joukkue on ollut NCAA:n jäsen 1. syyskuuta 1929 lähtien.
Saavutukset.
Oregon Ducks on saavuttanut seuraavat NCAA:n kansalliset mestaruudet:
Penn State Nittany Lions

Penn State Nittany Lions on yhdysvaltalainen yliopistourheilujoukkue University Parkista, Pennsylvaniasta. Nittany Lions on Pennsylvanian osavaltionyliopiston joukkue ja se edustaa korkeakoulua NCAA:n Big Ten-konferenssissa. Joukkue on ollut NCAA:n jäsen 1. syyskuuta 1908 lähtien.
Lajit.
Amerikkalainen jalkapallo.
Penn State pelaa amerikkalaisessa jalkapallossa NCAA:n I-divisioonan korkeimmassa FBS-sarjassa. Penn State pelaa kotiottelunsa Beaver Stadiumilla, joka on yliopistojalkapallon toiseksi suurin stadion. Penn State pelasi ensimmäisen jalkapallokautensa vuonna 1887. Penn Statella on rikas jalkapallohistoria, johon kuuluu kaksi kansallista mestaruutta ja yksi Heisman Trophy-voittaja. Vuodesta 2010 lähtien Nittany Lions on voittanut yhden Big Ten -mestaruuden (2016) ja saavuttanut viisi 10 voittoa sisältävää kautta. Penn State saavutti kolmannen peräkkäisen 10 voittoa sisältävän kauden vuonna 2024 Big Ten -konferenssissa.
Saavutukset.
Penn State Nittany Lions on saavuttanut seuraavat NCAA:n kansalliset mestaruudet: